text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: Ongantíð hevur tilgongdin verið so stór til útgreining hjá bæði barna- og ungdómspsykiatriini umframt vaksinpsykiatriini, og bíðilistarnir eru um at eksplodera.
text: #000001
text: Nú ber av, og vit krevja, at landsins leiðsla setur neyðugu pengarnir av og fær bíðilistan burtur!
text: #000002
text: Ein støða, ið gongur aftur og aftur er tann, vit fingu í fyrr í vikuni, har ein mamma ringir grátandi at siga frá, at 11 ára gamla barnið seinastu 5-6 árini hevur verið knýtt at Sernámi. Ráðgevingin frá Sernámi hevur ikki hjálpt nøktandi, og nú barnið trívist verri og verri og vil illa í skúla, fær hon viðmælt at fara til kommunulækna at fáa ávísing til barna og ungdómspsykiatriina. Mamman er í villareiði, tí hon fær samstundis at vita, at barnið kann koma at bíða upp í 2 ár. Mamman knekkar, tí tað megnar hvørki barnið ella familjan. Mamman spyr, um tað ikki ber til at kæra málið, tí hon heldur, at tað er ikki í lagið, at barnið ikki hevur fingið røttu hjálpina fyrr.Felagið fer nú at royna at kæra, tí við vitanini vit hava í dag um týdningin av skjótari hjálp, kann man spyrja, um tað er forsvarligt at hava eina skipan, sum útsetir og forhindrar barninum at fáa røttu diagnosuna í fleiri ár?– Hevur barnið ikki rætt til at fáa diagnosu og hjálp í góðari tíð?
text: #000003
text: – Eitt er víst, og tað er, at skipanin riggar ikki í dag, og tað kunnu vit ikki bjóða okkara børnum!
text: #000004
text: Nýggj vitan innan psykiatri og nýggjar viðgerðir gera, at til ber at hjálpa bæði børnum og vaksnum við ADHD/ADD nógv betri í dag enn fyrr.
text: #000005
text: Gransking vísir, at heili 50-65% av teimum, ið fáa staðfest ADHD/ADD sum børn, lúka ikki kritieriuni fyri ADHD, tá tey eru vaksin. Tað merkir, at viðgerðin, tillagingar og amboðini tey hava fingið, hjálpa so mikið, at tey hava eitt vanligt lív.
text: #000006
text: Tí eigur tíðliga hjálp at verða ein rættur!
text: #000007
text: Vit kunnu ikki standa longur og hyggja, ímeðan ein partur av okkara børnum dettur niður í millum. Eisini vaksin hava fingið vón um, at tað ber til at fáa eitt gott lív, uttan tankamyldur, orkuloysi, tung tíðarskeið, misnýtslu og impulsivar handlingar, ið kosta dýrt.
text: #000008
text: Tað er sunt og natúrligt at ynskja sær eitt gott lív, tá man er vaksin við ADHD/ADD.
text: #000009
text: Eisini foreldur at børnum við ADHD/ADD ynskja børnunum eitt gott lív og mugu handla uppá mistrivnað hjá børnunum og finna sær hjálp.
text: #000010
text: Tíverri riggar skipanin, vit hava í dag ikki. Úrslitið er, at tað eru alt alt ov nógv børn, sum ikki fáa tíðliga hjálp. Vaksandi bíðilistarnir eru symptomir uppá eina skipan, ið ikki riggar.
text: #000011
text: Tíðliga hjálp er altavgerandi fyri útlitini hjá barninum at fáa góð barnaár og eitt sjálvbjargið virkið vaksnalív.
text: #000012
text: Tí er tað altumráðandi, at avvarðandi mynduleikar og politikarar taka ábyrgd og fáa øll, ið varða av børnunum at samstarva um eina haldbara loysn, tað verði seg kommunur, psykiatri, Sernám, Gigni og okkum áhugafeløg.
text: #000013
text: Minnast skal á at tey, ið koma á bíðilistan hjá Barna- og ungdómspsykiatriini í flestu førum longu hava bíðað í fleiri ár, og eru sera illa fyri, tá tey koma á listan! Tí er langa bíðitíðin bæði óúthaldandi og óakseptabul.
text: #000015